שביל סובב מכתש רמון

שביל סובב מכתש רמון הוא טרק מעגלי באורך כ־130 ק"מ בנגב, המקיף את מכתש רמון. השביל סומן ב־2016 ובאותה שנה הופקו מפות השביל וספר המתאר את המסלול. את השביל יזם בשנת 2010 נדב טאובה, תושב מצפה רמון. השביל מחבר מספר שבילים קיימים, ומסומן בצבע לבן סגול לבן או עיגול סגול על רקע לבן המוטבע על גבי סימון שביל קיים.

מסלול השביל 
רוב השביל עובר בשולי מכתש רמון, ובחלקיו עובר בתוך המכתש עצמו. ניתן ללכת את כל המסלול ברצף. יש חניוני לילה לאורך כל המסלול. חלקים מהמסלול חופפים למסלול שביל ישראל. החלוקה הרשמית היא לשמונה מקטעים, אבל ניתן לסיים אותו ב־4  עד 8 ימים.

מקטעי השביל (הקפה של מכתש רמון נגד כיוון השעון) 

 ממצפה רמון עד חניון לילה נחל ניצנה – מקטע שעובר לאור המצוק הצפוני של מכתש רמון. נקודות ציון: מרכז המבקרים, הר גמל, בור חמת.
 מחניון לילה נחל ניצנה עד חניון לילה בורות לוץ – מקטע שעובר בין בורות מים עתיקים ושרידיו של בוסתן. נקודות ציון: הר רמון.
 מחניון לילה בורות לוץ עד חניון לילה הר עידו – נקודות ציון: מצפור מעלה ערוד, הרוג'ומים על הר עידו.
 מחניון לילה הר עידו עד חניון לילה מפער פיטם – נקודות ציון: גב עודד, הר עודד.
 מחניון לילה מפער פיטם ועד חניון לילה נחל נקרות מערב –  נקודות ציון: זקיף רמון, קיר האמוניטים, מחצבות גבס.
 מחניון לילה נחל נקרות מערב עד חניון בארות –  נקודות ציון: הר סהרונים, פרסת נקרות, חאן סהרונים, עין סהרונים.
 מחניון בארות עד חניון לילה הר ארדון – נקודות ציון: נחל ארדון, גבעת חרוט, הר ארדון.
 מחניון לילה הר ארדון עד מצפה רמון –  נקודות ציון: מעלה מחמל, מצד מחמל.

ראו גם 
 מכתש רמון

לקריאה נוספת 
 רותי טבזנסקי, חלון למכתש רמון – מסלול סובב רמון, מו”פ מדבר וים המלח, מצפה רמון ורשות הטבע והגנים, 2016

קישורים חיצוניים 
 סובב מכתש רמון – המדריך הרשמי השלם, (באתר מרכז המידע של מצפה רמון)
 השביל במפה החופשית של Israel Hiking Map שמבוססת על OpenStreetMap
 סובב מכתש רמון - העמוד הראשי, (באתר נאקב)
 טרק ישראלי: סובב רמון בחמישה ימים, (באתר אאוטפאנל)

הערות שוליים 

טרקים בישראל
מכתש רמון
הנגב